РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/10-16

1. фебруар 2016. године

Б е о г р а д

ЗАПИСНИК

41. СЕДНИЦЕ ОДБОРА ЗА КУЛТУРУ И ИНФОРМИСАЊЕ

ОДРЖАНЕ 22. ЈАНУАРА 2016. ГОДИНЕ

Седница је почела у 10,35 часова.

 Седници је председавала Весна Марјановић, председник Одбора.

 Седници су присуствовали: Милена Турк, Милорад Цветановић, Мирјана Андрић, Небојша Татомир, Душица Стојковић, Сања Николић, Срђан Драгојевић, Мира Петровић, Бранка Каравидић и Александар Југовић, чланови Одбора.

Седници је присуствовао: Ненад Николић и Милетић Михајловић, заменици чланова Одбора.

Седници нису присуствовали чланови Одбора: Владимир Ђукановић, Милан Стевановић, мр Александра Јерков и Љиљана Несторовић, нити њихови заменици.

Седници су присуствовали: Бранко Гардашевић, Тијана Наумовић, Милош Стокић, Мирјана Максимовић, Тијана Каспер, Желимир Гвардиол, Маја Радовић, Ивона Катић, Борка Поповић, Ана Мандић, Александар Загорац, Балша Ђого, Небојша Кузмановић, Весна Ћилерџић, Данило Рончевић, Миливоје Павловић, Драган Маринковић, Предраг Обрадовић, Дејан Миленковић, Владан Терзић, Немања Пантић, Иван Карл, Нада Поповић Перишић, Снежана Цветковић, Небојша Спаић, Љиљана Марковић, Наташа Дебељак, Иван Топаловић, Дарко Надић, Душко Медић, Весна Милекић, Маја Вукадиновић, Никола Стојановић, Вук Жугић, Дијана Суботички Милетић, Јованка Тодоровић Савовић и Милан Јанковић, кандидати за чланове Програмског савета Јавне медијске установе „Радио-телевизија Србије“.

На предлог председавајућег, чланови Одбора су једногласно усвојили следећи:

Д н е в н и р е д:

1. **Утврђивање процедуре за обављање разговора са кандидатима за чланове Програмског савета Јавне медијске установе „Радио-телевизија Србије“;**
2. **Разговор са предложеним кандидатима за чланове Програмског савета Јавне медијске установе „Радио-телевизија Србије“;**
3. **Разно.**

**ПРВА ТАЧКА -** Утврђивање процедуре за обављање разговора са кандидатима за чланове Програмског савета Јавне медијске установе „Радио-телевизија Србије“.

**Весна Марјановић** је у уводном излагању подсетила чланове Одбора да је Народна скупштина Републике Србије, на Деветој седници Другог редовног заседања у 2014. години, одржаној 8. децембра 2014. године, донела Одлуку о правилима о спровођењу јавног конкурса за избор кандидата за чланове Програмског савета Јавне медијске установе „Радио-телевизија Србије“. Истакла је да је у складу са тачком 2. Одлуке, а на основу члана 29. Закона о јавним медијским сервисима и члана 60. Пословника Народне Скупштине, Одбор за културу и информисање на 34. седници усвојио текст Јавног конкурса.

Напоменула је да је Јавни конкурс за избор кандидата за чланове Програмског савета РТС-а расписан и објављен 2. децембра 2015. године у Службеном гласнику и на интернет страници Народне скупштине, а 3. децембра 2015. године у дневном листу „Политика“.

Указала је на чињеницу да је Одбор на 40. седници, одржаној 28. децембра 2015. године, утврдио Листу свих пријављених кандидата који испуњавају услове јавног конкурса за избор кандидата за чланове Програмског савета Јавне медијске установе Радио - телевизија Србије.

Нагласила је да у складу са тачком 8. Одлуке о правилима о спровођењу јавног конкурса за избор кандидата за чланове Програмског савета Јавне медијске установе „Радио-телевизија Србије“, Одбор треба да обави разговор са кандидатима који испуњавају услове јавног конкурса.

 Рекла је да ће Одбор на наредној седници утврдити коначну листу од 30 кандидата за чланове Програмског савета РТС-а, коју ће доставити Управном одбору РТС-а.

Истакла је да је служба Одбора, у међувремену, примила писана обавештења да су кандидати: Симона Митровић Дуњић, Симо Чулић и Ана Мартоноли, одустали од своје кандидатуре за члана Програмског савета РТС-а.

Констатовала је да је потребно да Одбор утврди процедуру по којој ће се обавитиразговор са кандидатима за чланове Програмског савета РТС-а на данашњој седници.

Изнела је предлог да се излагање сваког кандидата ограничи на 2 минута, а да након представљања кандидата, чланови Одбора, односно њихови заменици, могу постављати питања релевантна за њихов будући рад у Програмском савету РТС-а у трајању од два минута.

Рекла је да одговор кандидата на постављена питања не би требало да буде дужи од 2 минута.

Председавајућа је ставила на гласање овај предлог процедуре.

Одбор је једногласно **прихватио** предлог процедуре по којој ће се обавитиразговор са кандидатима за чланове Програмског савета РТС-а, коју је предложила Весна Марјановић.

**ДРУГА ТАЧКА -** Разговор са предложеним кандидатима за чланове Програмског савета Јавне медијске установе „Радио-телевизија Србије“.

**Весна Марјановић** је истакла да су чланови Одбора у материјалу за 41. седницу добили биографије свих пријављених кандидата. Напоменула је да ће се кандидати представљати према хронолошком редоследу поднетих пријава.

Бранко Гардашевић, Тијана Наумовић, Милош Стокић, Мирјана Максимовић, Тијана Каспер, Желимир Гвардиол, Маја Радовић, Ивона Катић, Борка Поповић, Ана Мандић, Александар Загорац, Балша Ђого, Небојша Кузмановић, Весна Ћилерџић, Данило Рончевић, Миливоје Павловић, Драган Маринковић, Предраг Обрадовић, Дејан Миленковић, Владан Терзић, Немања Пантић, Иван Карл, Нада Поповић Перишић, Снежана Цветковић, Небојша Спаић, Љиљана Марковић, Наташа Дебељак, Иван Топаловић, Дарко Надић, Душко Медић, Весна Милекић, Маја Вукадиновић, Никола Стојановић, Вук Жугић, Дијана Суботички Милетић, Јованка Тодоровић Савовић и Милан Јанковић, кандидати за чланове Програмског савета Јавне медијске установе „Радио-телевизија Србије“, представили су се члановима Одбора за културу и информисање, образложивши своје кандидатуре, као и мотиве који су их навели да се пријаве на конкурс.

С обзиром да чланови Одбора нису имали питања за кандидате председавајућа је закључила расправу у вези са овом тачком Дневног реда.

**ТРЕЋА ТАЧКА - Разно.**

Поводом ове тачке Дневног реда није било предлога ни дискусије.

Седница је завршена у 12,00 часова.

 СЕКРЕТАР ОДБОРА ПРЕДСЕДНИЦА ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Дана Гак Весна Марјановић